Inimene, kes on mattunud vormi ja elab materiaalse aspekti mõju all, kõnnib vääramatult illusioonide ja nähtumuse teed. Kuid Herakles, Hing, astub mööda tõelist Teed, täiesti vastupidiselt igapäevastele harjumustele, seega, piltlikult öeldes, liigub vastuvoolu. Herakles, ärganud hing, ei lase käest oma võimalust. Talle on antud ülesanne sooritada kaksteist tegu, näidates oma võimeid. Ta on saanud lubaduse, et kui täidab kõik nõudmised, tõstetakse ta jumalate riiki. Talle on antud jumalik jõud, kuigi ta veel  ei oska seda kasutada. Ta tahus endale nuia isikliku pingutuse viljana, ja selles varustuses ta tõuseb sümboolses mõttes ristile, taevasele Fikseeritud Ristile, kuhu ta jääb vaimus, kuni viimane tegu on sooritatud.